A Bizottság 1165/95/EK rendelete

(1995. május 23.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3115/94/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a Közösségi Vámkódex létrehozásáról szóló 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel a mellékelt táblázat 4. és 7. árucikke tekintetében a Vámkódex Bizottság vám- és statisztikai nómenklatúrával foglalkozó részlege nem nyilvánított véleményt az elnöke által kitűzött határidőn belül;

mivel a mellékelt táblázat 1. 3. 5. és 6. árucikke tekintetében az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. május 23-án.

a Bizottság részéről

Mario Monti

a Bizottság tagja

[1] HL L 345., 1994.12.31., 1. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Dísztárgy (szobai szökőkút világító szökőkút vagy "megnyitott vízcsap" kivitelben), összeszerelés nélkül, kiskereskedelmi kiszerelésben. A különböző műanyag alkatrészek (kb. 15 centiméter átmérőjű talapzat, világítórendszer és villanymotor tápvezetékkel, kapcsolóval, három medence, különféle csőrendszerek, csap, kis táncoló figura, művirágok és műlevélzet stb.) összeszerelve az ábrán látható tárgyak valamelyikét alkotják (magassága 30 és 40 cm közötti). | 39264000 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3926 és a 39264000 KN-kód megfogalmazása határozza meg. |

2.Szobai lábbelik, textil felsőrésszel és műanyag külső talppal (kb. 1 centiméter vastag), a szélein ragasztott, nagyon vékony textilréteggel bevont, nem tartós viseletre szánt külső felülettel. | 64041910 | A besorolást a Kombinált Nómenklatúra 1. és 6. általános értelmezési szabályának rendelkezései, a 64. árucsoporthoz fűzött 4. b) megjegyzés, valamint a 6404, a 640419 és a 64041910 KN-kód megfogalmazása határozza meg. |

3.Az alábbi fő részekből álló automata tárolórendszer:a)egy vagy több könyvtár rendszerű tároló modul (mindegyikben kazettás tárolócellák és mikroprocesszorral vezérelt robot, valamint egy vagy több csatlakoztatott kazettás meghajtó keret és ellenőrző egység található);b)könyvtárkezelő egység integráló szoftverrel (amely a kapcsolatot biztosítja a könyvtár rendszerű tároló modulok és egy vagy több központi feldolgozó egység között).Ezt a rendszert kifejezetten az automatikus adatfeldolgozási célokat szolgáló mágneses szalagkazetták automatikus betárolására, feldolgozására, raktározására és kitárolására fejlesztették ki. | 84719910 | A besorolást a Kombinált Nómenklatúra 1. és 6. általános értelmezési szabályának rendelkezései, a 84. árucsoporthoz fűzött 5 B. megjegyzés, valamint a 8471, 847199 és 84719910 KN-kódok megfogalmazása határozza meg. |

4.Helyi hálózatokon (LAN) keresztül, modem nélküli adatcserét lehetővé tevő, kábelcsatlakozású, digitális, automata adatfeldolgozó gépekben (ADP) felhasználható adapterkártya.A kártya alkalmazásával az ADP gép egy másik gép vagy a központi feldolgozó egység bemeneti vagy kimeneti eszközeként működhet. A kártya egy integrált áramköröket, valamint aktív és passzív összetevőket tartalmazó kb. 10 × 21 cm méretű nyomtatott áramkörből áll. A kártyán tűcsatlakozó sor található, amelyek megfelelnek az ADP gép bővítő aljzatának, csatlakozással a LAN-kábelhez és a fénykibocsátó diódákhoz (LED). | 85178290 | A besorolást a Kombinált Nómenklatúra 1. és 6. általános értelmezési szabályának rendelkezései, a 84. árucsoporthoz fűzött 5. megjegyzés) és 8517, 851782 és 85178290 KN kódok megfogalmazása határozza meg |

5.A 7 × 7 × 5 mm külső burkolatméretet meg nem haladó miniatűr elektroakusztikus vevőkészülék (fülhallgató).A vevőkészülék mágnest, tekercset és elektromos jelek fogadására alkalmas membránt tartalmaz. Az elektromos jelek megrezegtetik a membránt, ezáltal hallható hang keletkezik. A vevőkészülék erősítővel együtt hallókészülékként is használható. | 85183090 | A besorolást a Kombinált Nómenklatúra 1. és 6. általános értelmezési szabályának rendelkezései, a 90. árucsoporthoz fűzött 2. a) megjegyzés, valamint a 8518, 851830 és 85183090 KN-kód megfogalmazása határozza meg. |

6.Szkennerből, digitális képfeldolgozó eszközből és nyomtatóból (lézernyomtató) álló lézermásoló saját házban.A szkenner lámpából, tükrökből, lencsékből és fotocellákból álló optikai rendszert alkalmaz, amely az eredeti képet soronként szkenneli. A másolatok indirekt eljárással, a lézernyomtatóban található, elektrosztatikus töltésű dob segítségével készülnek. A lézermásoló többféle módon – pl. kicsinyítés, nagyítás, árnyékolás – képes az eredeti kép megváltoztatására. | 90091200 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9009 és 90091200 KN-kód megfogalmazása határozza meg. |

7.Apró csillag és szív alakú formák, többféle színben (piros, zöld és csillogó ezüst), valamint többszínű, gombostűfej méretű, műanyag fóliából készült granulátum, pl. karneváli, gyermekzsúri vagy adventi asztal díszítésére. A díszítés során a termékeket szét kell szórni. | 95059000 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9505 és 95059000 KN-kód megfogalmazása határozza meg. |

+++++ TIFF +++++

|

--------------------------------------------------